Dubravka Mijatović

**Dubravka Mijatović** (Beograd, 27. 12. 1968) je srpska glumica.

## Biografija
Kao dete bila je član dramskog studija Bate Miladinovića, a prvu ulogu odigrala je sa šest godina u tv seriji „Vaga za tačno merenje“.

Sa sedamnaest godina dobila je priliku da zaigra jednu od uloga u filmu „Nije lako sa muškarcima“ (1985). Fakultet dramskih umetnosti u Beogradu je upisala 1989. godine iz trećeg pokušaja. Diplomirala je 1994. godine.

Nakon zapažene uloge buntovne devojke Sanje u drugoj sezoni megapopularne serije „Bolji život“ (1990-1991), Dubravka je kao studentkinja dobila šansu da uz Tanju Bošković zaigra glavni ženski lik u seriji „Srećni ljudi“ (1993). Uloga Đine Golubović donela joj je ogromnu popularnost, ali Dubravka je na početku snimanja druge sezone odlučila da napusti seriju. I dok se u novinama moglo pročitati da je glumica dobila otkaz jer je redovno kasnila na snimanje, Dubravka je tvrdila da je jedini razlog njenog odlaska iz serije neredovna isplata honorara i pretvaranje njenog lika u kič i šund. Njenim stopama krenula je i Tanja Bosković, pa je tako nastavak serije doveden u pitanje. Autori su razmisljali o njenom ukidanju, ali na zahtev gledalaca snimanje je nastavljeno sa novim glumicama. Iako je igrala u samo 25 epizoda, Dubravka je ostala zaštitni znak „Srećnih ljudi“. Zbog tog skandala, poznata glumica je dugo bila na crnoj listi RTS-a, a njen povratak na mali ekran Javnog servisa usledio je 2003. serijom „Kazneni prostor“. Nakon epizodne uloge Gordane u seriji „Stižu dolari“ (2004), Dubravka je ponovo jedan od glavnih aktera serije Siniše Pavića. U „Beloj lađi“ (2007-2008) igra Slađanu Savić, a glavnu žensku rolu igrala je i u megapopularnoj seriji „Moj rođak sa sela“. 

Dubravka je napustila snimanje i Pinkove serije „Pare ili život“, u kojoj je tumačila glavni ženski lik - Višnju. Izvršni producent i glumac Milutin Mima Karadžić je izjavio da mu je žao što se to dogodilo, ali da nisu mogli da izađu u susret Dubravkinim zahtevima.

Mijatovićeva je stalni član Ateljea 212 od 1996.godine. Bila je udata za glumca Gorana Radakovića, sa kojim ima ćerku Ivu (2000).

## Pozorišne predstave
* Filomena Marturano-kao Lučija
* Kola mudrosti dvoje ludosti -kao Mašinjka
* Ljubavno pismo-kao Leposava
* Ovde-kao Keti
* Putujuće pozorište Rikot-kao Marta
* Ljubavi Džordža Vašingtona-kao Silvija
* Prosjačka opera-kao Lusi
* Večera sa prijateljima-kao Beti
* Smrtonosna motoristika-kao Silvana
* Grobljanska-kao Mira
* Kontuzov-kao Baba
* Moja draga-kao Draga
* Kaj sad-kao Biba
* Tramvaj zvani želja-kao Silvija

## Filmovi
* Nije lako sa muškarcima (1985) - kao Milica
* Tri palme za dve bitange i ribicu (1998) - kao Nadica
* Rat uživo(2000) - kao Ivana
* Jagoda u supermarketu (2003) - kao Ljubica
## Televizija
* Bolji život (1988)-kao Sanja
* Kuća za rušenje (1991)-kao Jelena
* Bolji život 2 (1991)-kao Sanja
* Srećni ljudi (1993)-kao Đina
* Ljubavi Džordža Vašingtona (1998)-kao Silvija
* Rondo (2001)-kao medicinska sestra
* Kazneni prostor-kao Silvija
* Ko čeka dočeka (2002)
* Kazneni prostor 2 (2003)-kao Silvija
* Stižu dolari (2004)-kao Gordana
* Bela lađa (2007)-kao Slađana Savić
* Pozorište u kući (2007)- kao Bogdanka Lakićević Bubili
* Moj rođak sa sela (2008)
* Pare ili život (2008) - kao Višnja
* Greh njene majke (2009) – kao Neda
* Žigosani u reketu (2018-2020) -kao Jelica
* Urgentni centar (2018-/)-dr Sara Kolarov

## Nagrade
* Carica Teodora na filmskim susretima u Nišu,za ulogu Nadice u filmu „Tri palme za dve bitange i ribicu“
* Zlatna mimoza za najbolju ulogu na festivalu u Herceg Novom,za ulogu Ivane u filmu „Rat uživo“